सामग्री: ताज हॉटेलमध्ये झालेल्या या पत्रकार परिषदेला संबोधित करताना मायावती 'गेस्ट हाऊस' प्रकरणाचा उल्लेख करायला विसरल्या नाहीत. त्या म्हणाल्या की देशहितासाठी आणि जनहितासाठी त्यांनी ही युती केली असून त्यासाठी गेस्ट हाऊस प्रकरण बाजूला ठेवलं आहे. 

गेस्ट हाऊस प्रकरण नक्की काय आहे?

गेस्ट हाऊस प्रकरण समजून घेण्यासाठी थोडंसं इतिहासात डोकावण्याची गरज आहे. उत्तर प्रदेशच्या राजकारणात 1995 हे वर्षं आणि गेस्ट हाऊस या दोन्ही गोष्टीचं आगळं महत्त्व आहे. 

1992 साली मुलायम सिंह यादव यांनी समाजवादी पक्षाची स्थापना केली आणि भाजपचा वारू रोखण्यासाठी बहुजन समाज पक्षाशी हातमिळवणी केली. 

सपा आणि बसपा या दोन्ही पक्षांनी मिळून अनुक्रमे 256 आणि 164 जागांवर निवडणूक लढवली. यापैकी सपाने 109 जागांवर विजय मिळवला. त्याचवेळी बसपाने 67 जागांवर विजय मिळवला. मात्र दोन्ही पक्षांची युती फार काळ टिकू शकली नाही. 

1995 च्या उन्हाळ्यात या दोन्ही पक्षांमधील मैत्रीपूर्ण संबंध संपुष्टात आले आणि त्यामागे त्या गेस्टहाऊस प्रकरणाची महत्त्वाची भूमिका होती.  

त्या दिवशी नक्की काय झालं?

त्यादिवशी गेस्ट हाऊसच्या बाहेर उपस्थित असलेले ज्येष्ठ पत्रकार शरत प्रधान यांनी बीबीसीला सांगितलं की त्यावेळी मुलायम सिंह यांचं सरकार होतं. त्याला बसपाचा पाठिंबा होता. मात्र ते सरकारमध्ये  प्रत्यक्ष सहभागी नव्हते. 

वर्षभर ही युती टिकली. त्यानंतर बसपा भाजपबरोबर हातमिळवणी करत असल्याच्या बातम्या येऊ लागल्या. काही दिवसांतच मायावतींनी हा निर्णय सपाला सांगितला. 

गेस्ट हाऊसमधील 'ती' बैठक आणि ऐतिहासिक वितुष्ट

ते म्हणाले, "या निर्णयानंतर मायावती यांनी गेस्ट हाऊसमध्ये आमदारांची बैठक बोलावली होती. सपा च्या लोकांना या बैठकीची माहिती मिळाली की बसपाने भाजपबरोबर संधान बांधलं आहे आणि त्या लवकरच सपाची साथ सोडणार आहेत."

प्रधान पुढे सांगतात, "माहिती मिळाल्यानंतर सपा चे अनेक लोक गेस्ट हाऊस समोर गोळा झाले. काही वेळाने जिथे बैठक सुरू होती तिथे उपस्थित असलेल्या बसपाच्या लोकांना मारहाण सुरू झाली. हे सगळं आम्ही आमच्या डोळ्यांनी पाहिलं आहे."

"तेवढ्यात मायावती तिथल्या एका खोलीत जाऊन लपल्या. त्यांनी स्वत:ला आत कोंडलं. त्यांच्याबरोबर आणखी दोन लोकं होती. त्यात एक सिकंदर रिजवी होते. त्यावेळी पेजर प्रचलित होता. रिजवी यांनी मला सांगितलं की त्यावेळी पेजरवर सूचना आली होती की कोणत्याही परिस्थितीत दार उघडू...\nमागील सामग्री खालीलप्रमाणे सारांशित केली जाऊ शकते:
उत्तर प्रदेशची राजधानी लखनौमध्ये शनिवारी बहुजन समाज पक्ष आणि समाजवादी पक्षाने युतीची घोषणा केली आहे. ही युती फक्त लोकसभेसाठीच नाही तर विधानसभेसाठीही असेल असंही या घोषणेत पुढे म्हटलं आहे.